Oficiālais Vēstnesis L 225 , 22/08/2002 Lpp. 0011 - 0012



Komisijas Regula (EK) Nr. 1495/2002 (2002. gada 21. augusts), ar kuru papildina pielikumu Regulai (EK) Nr. 2400/96 par konkrētu nosaukumu iekļaušanu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā, kas paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (Piment d’Espelette vai Piment d’Espelette - Ezpeletako Biperra, Oberpfälzer Karpfen, Carne da Charneca un Carne Cachena da Peneda) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietas nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu, tā kā: (1) Portugāle saskaņā ar Regulas (EEK) Nr. 2081/92 5. pantu nosūtīja Komisijai divus iesniegumus par to, lai nosaukumus Carne da Charneca un Carne Cachena da Peneda reģistrētu kā cilmes vietu nosaukumus, Francija nosūtīja Komisijai iesniegumu par to, lai nosaukumu Piment d’Espelette vai Piment d’Espelette – Ezpeletako Biperra reģistrētu kā cilmes vietu nosaukumu, un Vācija nosūtīja Komisijai iesniegumu par to, lai nosaukumu Oberpfälzer Karpfen reģistrētu kā ģeogrāfiskās izcelsmes norādi. (2) Saskaņā ar minētās regulas 6. panta 1. punktu, iesniegumi atbilst visām minētajā regulā noteiktajām prasībām un jo īpaši tādēļ, ka pieteikumos ir visa informācija, kas vajadzīga saskaņā ar regulas 4. pantu. (3) Pēc šīs regulas pielikumā iekļauto nosaukumu publicēšanas Eiropas Kopienu Oficiālajā Vēstnesī [3], Komisija nav saņēmusi nevienu iebildumu saskaņā ar minētās regulas 7. pantu. (4) Tādēļ nosaukumi jāiekļauj Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā un tādējādi jāaizsargā visā Kopienā kā aizsargāti cilmes vietu nosaukumi vai aizsargātas ģeogrāfiskās izcelsmes norādes. (5) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 1241/2002 [5], IR PIEŅĒMUSI ŠO REGULU. 1. pants Šīs regulas pielikumā minētos nosaukumus ar šo iekļauj Regulas (EK) Nr. 2400/96 pielikumā un iekļauj kā aizsargātus cilmes vietu nosaukumus (ACN) vai aizsargātas ģeogrāfiskās izcelsmes norādes (AĢN) Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā, kurš paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 21. augustā Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 324, 21.12.2000., 26. lpp. [3] OV C 354, 13.12.2001., 14. lpp. (Carne da Charneca).OV C 354, 13.12.2001., 16. lpp. (Carne Cachena da Peneda).OV 354, 13.12.2001., 9. lpp. (Piment d’Espelette vai Piment d’Espelette - Ezpeletako Biperrra).OV C 354, 13.12.2001., 12. lpp. (Oberpfälzer Karpfen). [4] OV L 327, 18.12.1996., 11. lpp. [5] OV L 181, 11.7.2002., 4. lpp. -------------------------------------------------- PIELIKUMS EIROPAS KOPIENAS DIBINĀŠANAS LĪGUMA I PIELIKUMĀ UZSKAITĪTIE PRODUKTI, KAS PAREDZĒTI LIETOŠANAI PĀRTIKĀ Svaiga gaļa PORTUGĀLE Carne da Charneca (ACN) Carne Cachena da Peneda (ACN) Dārzeņi FRANCIJA Piment d’Espelette vai Piment d’Espelette – Ezpeletako Biperra (ACN) Zivis VĀCIJA Oberpfälzer Karpfen (AĢN). --------------------------------------------------